|  |
| --- |
|  |
|  | a8 rd | b8 nd | c8 bd | d8 qd | e8 kd | f8 bd | g8 nd | h8 rd |  |
| a7 pd | b7 pd | c7 pd | d7 | e7 pd | f7 pd | g7 pd | h7 pd |
| a6 | b6 | c6 | d6 | e6 | f6 | g6 | h6 |
| a5 | b5 | c5 | d5 pd | e5 | f5 | g5 | h5 |
| a4 | b4 | c4 | d4 pl | e4 | f4 | g4 | h4 |
| a3 | b3 | c3 nl | d3 | e3 | f3 | g3 | h3 |
| a2 pl | b2 pl | c2 pl | d2 | e2 pl | f2 pl | g2 pl | h2 pl |
| a1 rl | b1 | c1 bl | d1 ql | e1 kl | f1 bl | g1 nl | h1 rl |
|  |

Дэбют Верасава

У Вікіпедыі ёсць артыкулы пра іншых асоб з прозвішчам Верасаў.
**Гаўрыла Мікалаевіч Верасаў** (28 ліпеня 1912, Мінск — 18 лістапада 1979, Мінск) — беларускі савецкі шахматыст, міжнародны майстар (1949).

Біяграфія
---------

У 1929—1933 гг. працаваў арматуршчыкам і інструктарам па арматуры на будоўлях у Магілёве і Менску, інспектарам Беларускага савета фізкультуры, дырэктарам шахматнай базы Маскоўскага савета прафсаюзаў, станкавым на заводзе стандартных дамоў у Менску. У 1933 г. паступіў на фізіка-матэматычны факультэт БДУ (скончыў у 1939 г.). У 1933—1941 гг. супрацоўнічаў з шэрагам беларускіх газет. У канцы 1930-х — пачатку 1940-х гадоў працаваў выкладчыкам Мінскага палаца піянераў і Беларускага інстытута фізкультуры.

Удзельнік Другой сусветнай вайны. Добраахвотнікам пайшоў на фронт у ліпені 1941 г. у кастрычніку 1941 г. быў цяжка паранены, лячыўся ў шпіталі да сакавіка 1942 г. пасля чаго служыў літаратурным супрацоўнікам армейскай газеты. У пачатку 1944 г. пераведзены ў распараджэнне Беларускага штаба партызанскага руху. Меў дзяржаўныя ўзнагароды. У ліпені 1944 г. быў залічаны ў апарат Міністэрства замежных спраў БССР, у кастрычніку 1948 г. прыняты ў аспірантуру Акадэміі грамадскіх навук (Масква). У 1940-х і ў 1950-х гг. (з перапынкам) кіраваў шахматна-шашачнай секцыяй, потым федэрацыяй шахмат пры спарткамітэце БССР. Кандыдат гістарычных навук з 1951 года. У 1952 г. працаваў старшым навуковым супрацоўнікам у Інстытуце гісторыі АН БССР. У 1950-я гады ўзначальваў Беларускае таварыства дружбы і культурных сувязей з замежжам, пазней выкладаў у Мінскім інстытуце замежных моў.

Дэпутат Вярхоўнага Савета БССР у 1955—59.

Пахаваны на мінскіх Чыжоўскіх могілках.

Спартыўныя дасягненні
---------------------

Чэмпіён Мінска па шахматах у 1933, 1935, 1939 гг. у 1946 г. падзяліў 1—2-е месцы з Р. Гарэнштэйнам. Шасціразовы чэмпіён Беларусі — у 1936, 1939, 1941, 1956, 1958 і 1963 гг. (у 1956 г. падзяліў 1—2-е месцы з Б. Гальдэнавым). Майстар спорту СССР па шахматах з 1937 г. Удзельнік трох чэмпіянатаў СССР. Шахматны тэарэтык, аўтар Сістэмы Верасава  (руск.) (бел. (*1. d4 d5 2. Кc3 Кf6 3. Сg5*). Пэўны час займаўся складаннем шахматных задач.

### Асноўныя спартыўныя вынікі

| Год | Турнір | Вынік | Месца |
| --- | --- | --- | --- |
| 1934 | Адборачны турнір да 9-га чэмпіянату СССР (Тбілісі) | 6? з 13 | 6-7 |
| 1934/35 | 9-ы чэмпіянат СССР | 9 з 19 | 13-14 |
| 1937 | Кваліфікацыйны матч з В. Пановым  (руск.) (бел. | 9 : 7 |  |
| 1940 | 12-ы чэмпіянат СССР | 10? з 19 | 7-9 |
| 1944 | 13-ы чэмпіянат СССР | 7? з 16 | 8-10 |

Узнагароды
----------

* медаль «За баявыя заслугі» (28.12.1942)
* іншыя ўзнагароды

Памяць
------

З 1990-х гадоў у Мінску рэгулярна праводзяцца Мемарыялы Верасава (турніры па гульні ў шахматы). У кастрычніку 2012 г. быў праведзены Кубак па рашэнні шахматных кампазіцый на прызы бюлетэня «Альбино», прысвечаны 100-годдзю з дня нараджэння Верасава.

Зноскі
------

1. 1 2 3 4 5 6  Вересов Гавриил Николаевич // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 110. — 737 с.
2. ↑  Чыжоўскiя могiлкi. Нечаканыя сустрэчы  (бел.). *Наша Ніва*. Праверана 15 верасня 2023.
3. ↑
4. ↑
5. ↑

Літаратура
----------

* БЭ ў 18 тамах. Т.4, Мн. 1997, С.96.
* Шахматный словарь. [Москва] : Физкультура и спорт, [1964]. С. 216.
* Шахматы : Энциклопедический словарь. Москва : Советская энциклопедия, 1990. С. 58. ISBN 5-85270-005-3.
* Рубінчык, Вольф. З гісторыі Беларусі шахматнай. Мінск, 2012. С. 71-73, 78-83.
* Стогадовы юбілей Г. М. Верасава // Альбино. Издание для любителей шахматной композиции. № 102. Лунинец, 2012. С. 5.

Спасылкі
--------

* Партыі ў базе ChessGames (англ.)
* *Бацьвіннік І.* Ён быў ва ўсім непараўнальны // 64 — Шахматны агляд. 2000. № 5.(недаступная спасылка)  (руск.)

|  |  |
| --- | --- |
| ⚙️   Тэматычныя сайты | 365chess · Chess Games · Chess Tempo |
| Нарматыўны кантроль | ISNI: 0000 0003 9295 6335 · NTA: 32681048X · VIAF: 287156897 |